«Музыкалық колледж – дарынды балаларға арналған

музыкалық мектеп - интернат» Кешені» ММ

**Баяндама**

**Тақырып:**

**«Оқу процесінде оқушылардың танымдық белсенділігін арттыру».**

Бастауыш сынып мұғалімі

1»А» сынып жетекшісі: Н.Б.Каражанова

Баяндама

«Музыкалық колледж – дарынды балаларға арналған музыкалық мектеп - интернат»

Кешені» ММ Бастауыш сынып мұғалімі, 1»А» сынып жетекшісі: Н.Б.Каражанова

Тақырып: «Оқу процесінде оқушылардың танымдық белсенділігін арттыру».

Мақсаты: «Оқушылардың жаңартылған білім бағдарламасы талаптарына сай сабаққа деген қызығушылығын, ынтасын оятып, танымдық белсенділіктерін арттырып, шығармашылық қабілеттерін дамытуға жағдай жасау».

 Еліміздің өсіп келе жатқан ұрпағын өзіне - өзі сенімді, сыни ойлауға қабі- летті, интеллектуалды деңгейі биік азамат етіп тәрбиелеуде мектептің алатын орны ерекше.

Бастауыш саты – білім, дағды, іскерліктің қалыптасуының бастамасы болып табылады. Біздің міндетіміз – жеке тұлғаны дамытып, мұғалімге деген сенімін қалыптастыру, оқуға қызығушылығын оятып, жаңартылған білім бағдарламасының сай білімге деген белсенділігін арттыру.
 Жаңартылған білім бағдарламасы бойынша заман талабының қарқыны білім беру жүйесінің алдына үлкен мақсаттар мен жаңа міндеттер жүктейді.

Жас ұрпақты жан - жақты жетілген, ақыл - парасатты, ой - өрісі биік, бәсе-кеге қабілетті азамат етіп тәрбиелеу – қоғамымыздың ең өзекті мәселесі. Бұл әр мұғалімнің шығармашылық ізденіспен жаңаша істеуін қажет етеді.
 Бастауыш сынып оқушыларының танымдық қызығушылығын дамытудың негізгі факторы олардың білімі мен дағдыларының дәрежесі ғана емес, сонымен қатар, баланың маңызды психикалық қызметтерін, ақыл - ой жұмысының тәсіл-дерін қалыптастыруға мүмкіндік беретін оқу процесін жолға қою керектігі тұр.

Оқушының шығармашылық қабілеті оның ойлау мен практикалық әрекет-тері арқылы дамиды. Ойлауға үйренетін сабақтарды жаңартылған білім бағдарламасы бойынша оқыту сабақтары деп білеміз.
 «Дамыта оқыту» – оқыту мақсаты, міндеттері, әдіс - тәсілдері баланың даму заңдылықтарына сәйкестендірілген оқыту. Яғни жаңартылған білім бағдарламасы бойынша оқыту арқылы баланың психикасында жаңа құрылымдар пайда болуы, жаңа сапалық өзгерістер пайда болады. Сондықтан да жаңа сапаға ие, шығармашыл, қабілетті тұлға тәрбиелеу үшін жаңартылған білім бағдарлама жүйесін ең негізгі басшылыққа алар нысана деп білемін.
 Оқыту барысында баланың ақыл - ойын, қиялын т. б. танымдық үрдістерін дамытып қоймай, баланы әртүрлі әрекеттің субъектісі болып қалыптасуын, өзді-гінен жұмыс жасау мүмкіндіктерін қамтамасыз етуді алдыңғы қатарға шығардым.
 Дамыта оқытуды ұйымдастыру, балаға ақыл - ой әрекетін меңгеруге жағдай жасау деп қарастырған дұрыс. Дамыта оқыту процесінде оқушы оқу әрекетімен шұғылданып, теориялық ойлауға икемделеді, білімді өзі меңгеруге мүмкіндік алады.

Дамыта оқыту сабақтағы ерекше ахуал, мұғалім мен оқушы арасындағы ерекше қарым – қатынас пайда болады. Мұғалім бұл жағдайда танымдық іс - әрекетті ұйымдастырып, оқушының шығармашылығын арттырады.

 Дамыта оқытуда баланың ізденушілік - зерттеушілік әрекетін ұйымдастыру басты назарда ұсталады. Осыған байланысты Д. Б. Эльконин, В. В. Давыдовтардың жасаған жүйесі 3 негізгі құраушыдан тұрады.

1. Оқу мақсаттарының қойылуы.

2. Оны шешу жолын бірлесе қарастыруы.

3. Шешімнің дұрыстығын дәлелдеуі.
 Сабақты жақсы оқитын оқушылармен ғана белсенді жұмыс істеп қана қоймай, барлық баланың дамуы үшін қолайлы жағдай туғызып, қабілеті жеткен жерге дейін еңбек ету ойластырылса, әр оқушының оқуға деген қызығушылығы артады.

«Жаман мұғалім ақиқатты өзі айтып береді, ал жақсы мұғалім оқушының өзін ізденуге жетелейді» - деген. Ал ойлауға үйрететін сабақты дамыта оқыту сабақтары деп білемін.

Дамыта оқыту ұлы неміс педагогы А. Дистербергтің әйгілі «Неміс мұғалім-дерінің білім беру ісіне басшылық» атты еңбегінің де негізі болып табылады.

Дамыта оқыту деп ол баланың білім алуға әрекет етуін ұйымдастыратын оқытуды атаған.

Білім негізі бастауыштан басталатыны баршамызға мәлім. Бастауыш сынып оқушысы не нәрсені болса да білуге құмар, қолымен ұстап, көзбен көргенді ұна-тады. Зейіндері тұрақсыз болғандықтан бір сарынды оқудан тез жалығады. Сондықтан оқу мазмұны мен тәрбие әдістерін жаңарту бағытында оқушыларға сапалы білім мен саналы тәрбие беру үшін жан - жақты іздене отырып, өз алдыма мынандай мақсат қойдым:

«Оқушылардың сабаққа деген қызығушылығын, ынтасын оятып, танымдық белсенділіктерін арттыра отырып, шығармашылық қабілеттерін дамытуға жағдай жасау».

Кез келген сабақты қызықты, ерекше өткізу үшін пәндер бойынша көптеген жұмыстар жасау, белсене әрекет ету қажеттігі айқын.

Танымдық белсенділік дегеніміз – оқушының оқуға, білімге деген ынта - ықыласының, құштарлығының ерекше көрінісі. Мысалы: мұғалімнің баяндап тұрған материалын түсіну үшін, оқушының оны зейін қойып тыңдауы, алған білімін кеңейтіп толықтыру үшін, өздігінен кітап оқуы, бақылау, тәжірибе жасау, жазу, сызу сияқты жұмыстар істеуі керек. Өйткені өтілген материалды саналы қайталауда, жаңадан білім алуда, оның жолдары мен дағдыларына үйренуде белсенділік танытпаса мүмкін емес. Яғни оқушылардың белсенділігі ауызша, жазбаша жұмыстарда, бақылау эксперименттер жүргізу жұмыстарында, бір сөзбен айтқанда, оқу прцесінің барлық кезеңінде қажет.

Ал, «таным – ойдың білмеуден білуге қарай дәл емес, білуден неғұрлым толық дәл білуге қарай ұмтылатын ой - өрісінің күрделі үрдісі».

Танымдық белсенділік көп түрлі тұлғалық қатынастардың қалыптасуымен тығыз байланысты. Танымдық әрекеттің белгілі бір ғылым саласымен таңдаулы қатынасы, танымдық әрекеті, оларға қатысу және қатысушылармен танымдық қарым - қатынасы маңызды келеді. Сонымен бірге, адамның барлық жоғарғы таным процестерінің өзінің даму деңгейінен белсендіруде танымдылық белсенділік тұлғаның шындықты қайта құру әрекеті нәтижесінде ұдайы ізденіске жетелейді.

Қорыта келгенде, Тәуелсіз мемлекетіміздің ертеңі жас ұрпақтың саналы ұлттық ойлау қабілеті мен білімінде, іскерлігі мен рухани байлығында, мәдениеті мен еліне деген ұлттық намысында. Осыған орай мектептегі оқу процесі оқушылардың танымдық қызығушылықтарын арттыру, дамыту болашақта білімді өз бетінше жұмыс жасай алу қабілеттерін дамытуда жетекші рөл атқарады және пәндерді оқыту барысында көзделетін білімділік, дамытушылық, тәрбиелік міндеттерді жүзеге асыруда оқушылардың танымдық қызығушылығын дамыту және қалыптастыруда сабақ барысында заман талабына сай технологиялар мен әдіс - тәсілдерді қолданудың тиімділігіне көз жеткізуге болады.

Қорытынды:

Баяндамамды қорыта келіп, мынадай түйін түюге болады.

1. Оқушылардың сабаққа деген қызығушылықтары артады.

2. Оқушылардың танымдық белсенділіктері дамиды.

3. Оқушылардың оқу іс-әрекетіне деген қызығушылығы молаяды.

4. Оқушылардың білім сапасы артады.

Осыны жүзеге асыру үшін, жалықпай заман талабына сай инновациялық технологияларды өз жұмысымызда пайдаланып, сонымен қатар оқушыларды мадақтап, ынталандырып отырған орынды. Баланың қиялын дамыта отырып, ойын дамытамыз. Ойы дамыған шәкірттеріміздің танымдық қызығушылығы дамып, оқу процесінде оқушылардың танымдық белсенділігі артады.

Сынып жетекшісі: Н.Б.Каражанова

«Музыкалық колледж – дарынды балаларға арналған

музыкалық мектеп - интернат» Кешені» ММ

**Баяндама**

**Тақырып:**

**«Оқу процесінде оқушылардың танымдық белсенділігін арттыру».**

Бастауыш сынып мұғалімі

Бастауыш сынып мұғалімі: Н.Б.Каражанова